Dette er en ordre til alle betjente
ved det japanske generalkonsulat i Myeongjeong, Gando!
Storm politistationen og skyd og dræb disse oprørere!
Undertving uden tøven de joseonske oprørere,
som ulovligt har besat Kejserriget Japans ejendom,
og skyd dem!
Vores mægtige japanske kejserrige kræver det!
Kun således kan vi gengælde Hans Majestæt for hans nåde mod os!
Alle tropper!
Angrib!
Hvad laver I?
Hvorfor angriber I ikke?
De så jo selv, hvor farlige de er, hr. Yamada.
Vi ønsker ikke at dø!
Forråder I Hans Majestæts nåde?
Alle mand!
Forråder I Hans Majestæts nåde?
Angrib!
Alle sammen! Hvad laver I?
Forråder I Hans Majestæts nåde?
Så kan De føre an, hr. Yamada.
Skylder De ikke Hans Majestæt mere end os?
Faktisk…
Jeg skylder ham faktisk ikke ret meget.
Jeg har aldrig mødt ham.
Alle tropper! Bliv på jeres poster!
Yoon, vi mangler våben.
Vi kan ikke holde stand længe.
Seon-bok.
Har du nogen idéer?
Du har boet her længere end os, så du kender stedet bedre.
Lad mig høre.
Jo, jeg kender en udvej…
Nej. Det er for farligt.
Når Jang Ki-ryong kommer tilbage…
…vil vi alle dø.
I stedet for at vente på, at de hakker os i småstykker…
Yoon, burde vi ikke gøre forsøget, også selv om det er farligt?
Så lad os høre, Seon-bok.
Hvilken udvej taler du om?
Altså…
En af os skal slippe ud herfra først.
Der står en vogn bag min kro.
Hvis vi kan få den herhen, kan vi afslutte det hele.
Hvad er der i den vogn?
Hold nu op med at tøve og fortæl os om det.
Det kaldes et Maxim-maskingevær. Jeg betalte tjekkerne mange penge for det.
Det er en dræbermaskine.
Men for at hente det kræves der en, der er hurtig og let til fods,
som kan undvige regnen af skud.
Hvad?
Hvorfor kigger I på mig?
I gør mig nervøs.
Og han skal også være en god skytte.
Fuck.
Øh, hr. Yamada…
Burde vi ikke gøre et eller andet?
Som at storme bygningen eller beskyde den?
Det ville inspektør Ōoka have gjort.
Hvad er det, du siger?
Siger du, at jeg ikke er så dygtig som politiinspektør Ōoka?
Det er ikke for sent endnu. Hvis det er for meget, gør jeg det.
Nej, det er fint.
Jeg er i det mindste bedre til at løbe end dig.
Vær forsigtig. Og tag den her med, for en sikkerheds skyld.
Jeg kan ikke bruge den. Den vil kun tynge mig.
Jeg er straks tilbage.
Jeg går nu.
Pas godt på jer selv. Okay?
Hvorfor taler han, som om han går ud mod sin egen død?
Det var sgu tæt på.
-Hr. Yamada! -Hold din kæft!
Bliv på jeres poster!
Hold så kæft!
Fuck.
Hr. Yamada!
For fanden!
Stop den mand!
Hurtigt! Stop ham!
Det er kun én mand!
Hvordan ramte jeg ved siden af igen?
Hvordan bruger man den?
Men det så flot ud.
Det her driver mig til vanvid.
Der er alt for stille.
Mon der er sket noget?
Hvad mener du med det?
Mener du, at Choraeng-yi er blevet slået ihjel?
Hvorfor siger du dog sådan noget?
Jeg er bare bekymret.
Hold så op, begge to.
Lad os håbe, at intet nyt er godt nyt. Vi kan ikke gøre andet.
Hr. Hashimoto. Hent vores lager af ammunition.
Hvad vil De med det, hr. Yamada?
Nok er vi bange, men vi har også rigeligt med kugler.
Vi beskyder dem herfra, indtil de er døde.
Gå hen og hent det.
-Hurtigt! -Javel!
Av, for fanden!
Hvad er det?
Det er for vildt.
Jeg kan se Myeongjeong forude, general!
Dræb dem alle, så snart vi når frem!
Gør jer klar!
Alle tropper! Tag sigte!
For Hans Majestæt Kejseren,
spar ikke på kuglerne…
Halløj!
Har I fået noget at spise?
Ellers kan I æde det her, I røvhuller!
Choraeng-yi!
Duk jer!
Venner! Er I okay?
Av, den er varm!
-Hvad pokker? -Choraeng-yi!
Choraeng-yi. Choraeng-yi er her!
Hr. Choi!
Yoon! Jeg er her!
Hvad sagde jeg?
Jeg sagde jo, jeg kunne!
Hvorfor kommer de ikke ud?
Er de døde?
Jeg sagde, jeg er herude!
Jeg er her…
Åh nej! Er de alle døde?
Yoon!
For helvede! Hørte I mig ikke?
Hej med dig, dit dumme svin!
Dit dumme svin! Jeg troede, du var død!
Hvad er der galt med dig? Hvorfor græder du?
Du har reddet os. Godt gået, Choraeng-yi.
Okay, men kan I ikke få fyren her til at give slip?
-Hr. Choi! -Choraeng-yi…
Godt klaret.
I…
uciviliserede joseonske køtere…
Lad os så komme væk herfra, før Jang Ki-ryong kommer tilbage.
Vi skal også finde Nam-chun.
Okay.
Lad os skynde os.
Vent lidt.
Nu hvor dette er sket, kan vi så ikke gøre det samme mod dem?
Hvad mener du med det?
Jeg mener, vi bør lade dem smage deres egen medicin.
Det tager ikke lang tid.
Slet ikke.
OPRØRER
Nam-chun…
Nam-chun.
SONG OF THE BANDITS
Jeg tænkte på det hele vejen tilbage, major.
Jeg tror ikke, de dræber os.
Mon ikke de nøjes med lidt tortur eller et par dusin piskeslag?
Jeg lader ikke dig eller de andre komme noget til, så bare rolig.
Virkelig? Tusind tak, hr. major!
Jeg vil følge Dem til den bitre ende!
Det gør ondt.
Åh, undskyld. Det må gøre ondt.
Jeg kommer snart tilbage, så bliv her.
Javel.
De kan altid lade, som om De ikke forstår ham.
Bare sig: "Nani?"
Jeg vil bruge banditten Jang Ki-ryong.
Hvis alt går efter planen,
vil Fengtian-kliken ikke stå i vejen for vores militære operation.
Heller ikke den kinesiske regering.
Jeg vil udføre det fejlfrit og vise mig værdig til Deres tillid.
Mange tak.
Du førte din enhed ud i et baghold og vendte alene tilbage.
Kujon.
Jeg har ingen undskyldninger.
Jeg vil tage imod enhver straf, De giver mig.
Jeg ville gerne straffe dig, men jeg kan ikke.
Generalguvernør Saito har bedt mig om at skåne dig.
Det må være rart at være søn af den koreanske udenrigsminister,
så generalguvernøren personligt sørger for at skåne dit liv.
Tag din tumpe af en underordnet med tilbage til Gyeongseong.
Du er suspenderet, indtil du får andre ordrer.
UDSLETTELSES-KAMPAGNE MOD OPRØRSKE JOSEONERE I GANDO
Jeg har ledt efter dig overalt.
Her er du.
Il-sik har udspejdet Myeongjeong og de omkringliggende områder,
og der var så stille, som var alt frosset til is.
Vi behøver ikke bekymre os.
Vi angreb Myeongjeong og dræbte Japans konsul og politibetjente.
Vi bør bekymre os, selvom det er stille.
Hvis der ville ske noget, var det allerede sket.
De kan sikkert ikke finde vores landsby, så du skal ikke bekymre dig.
Du bør besøge Hanseong.
Hvad mener du?
Du vil aldrig kunne se din hjemby herfra.
Tag nu af sted og se den selv.
Jeg ved, du kommer herop, fordi du tænker på den kvinde.
Jeg kan ikke rejse. Jeg må beskytte landsbyen.
Du godeste.
Der sker os ikke noget, bare fordi du rejser. Hør nu her.
Du har påtaget dig et stort ansvar,
og du har gjort alt, hvad du kan.
Nu må du slappe af.
Hvis du fortsætter på den måde, brækker dine skuldre under byrden.
Den byrde bærer jeg gerne for min familie.
Men jeg tænker på hende.
Du godeste, hvor er vinden kold.
Det er fint. Giv bare slip.
Se her!
Se her! Jeg havde ret!
Se her.
Seon-bok, 30 won. Byeong-pal, 100 won. Det er en forskel på 70.
Jeg sagde jo, jeg havde set det.
Er det her ægte?
Hvorfor er hans dusør på 100 won, når han intet gjorde?
Det er 100 won, fordi jeg gjorde mange ting.
De må ikke nedgøre min indsats, bare fordi De ikke så det, chef.
Du er sjov, hva'?
Sig det igen, dit røvhul!
Jeg er ved at løbe tør for penge heroppe.
Måske skulle jeg indlevere dig og tjene 100 won på det?
Nej, frue. Jeg undskylder.
Prøv at se, hvor meget min er på.
Min dusør må da være på mindst 800 won?
Hvad snakker du om? Du har ingen.
Åh, dit dumme svin!
Hvad er det for noget pis?
Lad mig se.
Jeg…
…satte livet på spil ved at dræbe alle de japanere.
Jeg er ked af at måtte fortælle dig det,
men min er på 1.000 won.
Et tusind?
Dit dumme svin!
Har du bestukket japanerne eller hvad?
Sludder!
Nu forstår jeg det bedre! Derfor er din højere end min!
For himlens skyld! Slås I nu igen?
Hvorfor tager I jer overhovedet af den slags? I slyngler!
Hvornår bliver I voksne? Hvornår?
Hvor stor er min?
Hr. Chois dusør er på 2.000 won.
-Vildt, ikke? -Hvad?
Fuck det lort!
Den gamle bruger en bue! Han har knap nok dræbt nogen!
Men dog, Yoon! Du ser ellers elegant ud.
Du vil ikke melde dig selv, vel?
Jeg rejser til Gyeongseong.
Gyeongseong? Hvorfor skal du…
Hold da kæft.
Skal du mødes med hende pigen?
Nej, det er bare et kort besøg, så kommer jeg tilbage.
Tænk ikke på os. Kom frem i god behold.
Jeg er snart tilbage, så pas på landsbyen imens.
Lover I det?
Hvad er der at beskytte den imod?
Her er så fredeligt, at alle bare spiser sig fede.
Skynd dig afsted. Tænk ikke på os.
Jeg er snart tilbage.
Farvel.
Yoon. Du må være forsigtig.
Din dusør er på 6.000 won.
Dæk ansigtet til, når du går ud!
Giver det nogen mening?
Tag dog og behold det som et arvestykke!
Hvor skal Lee Yoon hen?
Til sin hjemby.
Han skal møde sin hjemby.
Hvad betyder det?
2.000 won?
Hun er ellers dyr.
Selv jeg har lyst til at fange hende.
Landsbyen derovre er Yongchun.
Skal vi begynde?
De joseonske oprørere er ude af kontrol.
Så jeg vil udnytte denne chance
til komplet at udslette alle aktive oprørere i Manchuriet.
For at opnå det, Jang Ki-ryong, har jeg brug for Deres styrker.
De kan betale Deres gæld til mig.
Jeg lod Dem leve sidste gang, da De angreb pengetransporten.
Hvad er planen?
Jeg ved, De ikke kan sende Deres soldater til Manchuriet.
Hvordan har De tænkt Dem at udslette dem?
På grund af diplomatiske spændinger med Kina
kan Japan jo ikke sende soldater til Manchuriet, korrekt?
Historien fortæller,
at Jie Zhitui skar et stykke af sit lår og lod sin fyrste spise det.
For Hans Majestæt Kejserens skyld
bør vi gøre det samme.
Jeg er inspektør Nagano fra Yongchun-konsulatet.
Hvorfor har I bragt denne hær hertil?
Hvis det er min konklusion.
at I vil skade Japans interesser og loyale undersåtter,
vil vi åbne ild mod jer!
Hvad laver du?
Læg straks jeres våben og…
Undskyld mig et øjeblik.
Sid nu stille.
For at beskytte vores land…
Dræb dem alle!
Javel!
40 JAPANERE DRÆBT I YONGCHUN JAPAN VIL BEKÆMPE BANDITTER
Jeg er tilbage.
Hee-shin.
Der er vist problemer med strømmen.
Få nu lidt varme i kroppen. Det er jujube-te, din favorit.
Tak.
Jeg vil drikke den med glæde.
UDSLETTELSES-KAMPAGNE MOD OPRØRSKE JOSEONERE
Er du ikke nysgerrig?
Om hvorfor jeg er tilbage efter kun et par uger,
nå jeg bad dig vente et år…
og om, hvad der er sket med min hånd?
Selvom jeg var nysgerrig, ville jeg vente,
til du var parat til at fortælle om det.
I de sidste par uger…
…er der sket mange ting.
Da du tog afsted, havde jeg lige opdaget, at min onkel var gået over til oprørerne.
Jeg opdagede også, at min onkel havde beordret,
at nogen skulle levere penge til oprørerne i Changchun.
Jeg ville selv pågribe kureren.
Men det var ikke så nemt, som jeg troede.
Kureren undslap, mens min enhed næsten blev udslettet.
Og jeg er blevet en soldat, der ikke kan affyre et våben.
En soldat, der har vanæret Hans Majestæt…
og sammenlignet med dig en håbløst utilstrækkelig og tåbelig mand.
Ja, det er jeg.
En inkompetent og tåbelig mand.
Angrib!
Vil du stadig…
…gifte dig med en mand som mig?
Jeg gav dig et løfte.
Jeg vil kun elske dig resten af mit liv.
Jeg kontaktede Dem, da jeg hørte, De var i byen.
Mange tak, fordi De tog Dem tid til at mødes med mig.
De satte livet på spil for at levere pengene.
Naturligvis ville jeg det.
Hvad ville De tale med mig om?
Jeg har vigtige oplysninger til kammeraterne i Gando.
Vi kan nemt sende dem, men…
Er kilden pålidelig?
Ja. Det kommer fra overkommandoen for Nanams 19. Division.
Ifølge de dokumenter, jeg så,
vil oprørske joseonere i Gando blive udslettet.
De japanske styrker vil krydse Duman-floden og angribe Gando.
Det er umuligt.
Japan kan ikke sende soldater til Gando af hensyn til forholdet til Kina.
Banditten Jang Ki-ryong har angrebet det japanske konsulat i Yongchun.
De har vel set nyhederne?
Inspektør Nagano døde i angrebet…
…samt 39 andre japanere.
Bagefter mødtes den 19. Division med Fengtian-kliken.
Vores kejserriges loyale undersåtter døde på jeres territorium!
Den japanske hær ønsker selv at håndtere denne situation.
Og hvad skete der?
Det indlysende,
siden Japan havde en undskyldning for sin handling.
Udmærket.
Vi gør, som I ønsker.
Jeg vil tillade det japanske militær at operere i Manchuriet.
Men…
Hvis blot én eneste kineser bliver dræbt,
vil det betyde krig!
At hyre en bandit til at angribe deres eget lands konsulat.
Brug det som en undskyldning for en militær operationer i Gando.
Og så sende en stor hær til at udslette joseonerne.
Er det deres plan for at udrydde oprørske joseonere i Gando?
Ja.
Nu vil titusindvis af japanske tropper
marchere ind i Gando og dræbe alle joseonerne.
Hvis vi ikke forbereder os, vil vi lide stor skade.
Lad os gå udenfor.
GYEONGSEONG
Mange vil sige, at vi bør forlade Gando.
Lige nu er det umuligt for frihedshæren at besejre den japanske hær.
I må ikke give op. I må slås for vores mange landsmænd i Gando.
Jeg rejser snart selv dertil.
Vil De forlade Deres job for generalguvernøren?
Jeg har tænkt meget over det, og det ville være bedst.
Jeg vil samle oplysninger til jer fra den 19. Division.
Det er for farligt.
Hvad hvis De bliver fanget?
Jeg har levet i 20 år som frihedskæmper og datter af en pro-japansk adelsmand.
Jeg klarer mig.
Hvad er der galt, frk. Nam?
Det er manden fra Cheonbo-bjerget.
Måske leder han efter Dem.
Hverken han eller jeg…
bør være bundet af vores personlige følelser.
Kun sådan…
…kan vi skabe den verden, vi begge ønsker.
Hold dig i live.
Du må holde dig i live, så længe jeg lever.
Når vi mødes igen…
…må du fortælle mig dit navn.
Jeg er ligeglad med, om det tager to eller tyve år.
Lad os holde os i live…
og mødes igen.
Velkommen!
En buket blomster, tak.
Jeg vil finde dig igen, Hee-shin.
Hvad?
Hee-shin talte…
…med en frihedskæmper?
Ja.
Så du siger…
…at hun har stjålet dokumenter fra mig,
og givet dem til frihedshæren?
Ja. Jeg hørte det hele.
Det lød, som om hun har transporteret penge til frihedshæren i Gando…
Jeg er en forbandet idiot.
Jeg er idioten.
Jeg stolede på hende og elskede hende.
Men jeg vidste intet.
Da jeg ville pågribe den frihedskæmper, der skulle møde Jang Seok…
Hee-shin.
Selv da hun fortalte mig om en rejse til Gando…
Det blev planlagt i sidste øjeblik, så jeg nåede ikke at sige det.
…anede jeg ikke, hun var en af dem.
Jeg troede på alt, hun sagde.
Ikke underligt, at min onkel tav til det sidste.
Det er utroligt. Helt utroligt.
De er sgu nogle fantastiske frihedskæmpere!
Undskyld, at jeg nævner det lige nu,
men bør De ikke melde hende?
Da det er bevist, at hun er med i frihedshæren,
burde De melde hende, selvom De elsker hende…
Du skal ikke vove at åbne munden.
Jeg bestemmer, om jeg anmelder hende eller gifter mig med hende.
Vi to er de eneste, der ved det, Park.
Hvis nogen andre hører om det,
vil jeg antage, at du har røbet det,
og flå dig, dine børn,
og din kone i småstykker.
Er du med?
Ja.
Det vil jeg huske på, herre!
Her, køb noget god mad til dine børn.
Og Tae-ju kommer snart, så forsvind.
Javel.
Undskyld mig.
BLOK 2, BYMIDTEN, DAESEONG MYEONOK, KL. 13
-Velkommen. -En skål nudler, tak.
Det glæder mig at se Dem her.
Går alt vel?
Folk som os trives ikke, når alt går vel.
Lad os spise sammen.
Tak.
Hvorfor ville De tale med mig?
Hvorfor er en mand, der gik gennem ild og vand for sin familie,
nu kommet til Hanseong?
Ved De ikke, hvad der foregår i Gando lige nu?
Udslettelseskampagnen mod Gandos oprørske joseonere begynder snart.
Udslettelsen af Gandos joseonere?
Hvad er det?
General Katayama fra 19. Division og banditten Jang Ki-ryong
arbejder sammen om at udslette frihedshæren i Gando.
Utallige joseonere vil blive såret og dræbt,
fordi ingen har tatoveret "Jeg er frihedskæmper" på panden.
Så noget i stil med nedkæmpelsen af militserne…
der fandt sted for 11 år siden…
…vil nu finde sted i Gando?
Ja.
Jeg forstår, hvorfor De er rejst hele vejen til Gyeongseong,
men i disse tider kan vi ikke lade os binde af personlige følelser.
Vi må udradere enhver længsel og kærlighed til andre.
Kun sådan kan vi skabe den verden, vi ønsker. Ikke sandt?
Toget fra Gyeongseong til Wonsan kører nu!
Alle stiger på!
Vi er parat, hr. general.
Giv os ordren!
Ryk frem.
Javel!
Jeg vil gøre dig lykkelig
resten af vores liv.
Alle tropper!
Fremad!
Lad Gando drukne i blod.
Dræb dem alle!
ALLE PERSONER, STEDER, ORGANISATIONER, BEGREBER OG BEGIVENHEDER,
DER OPTRÆDER I DENNE SERIE, ER OPDIGTEDE.
ENHVER LIGHED MED VIRKELIGHEDEN ER UTILSIGTET.
Tekster af: Andreas Kjeldsen